Lintzoain

**Lintzoain** Erroibarreko kontzeju bat da, Euskal Herriko Nafarroa Garaian kokatuta, Pirinioak eskualdean.

Pirinioak eskualdeko eskualdeburua eta Erroibarko ibarburua da.  biztanle zituen.

Bertako biztanleak *lintzoaindarrak* dira.

## Izena 
Lintzoain toponimoa hainbat modutan agertu da historian zehar:

* *Linçoayn* (1245)
* *Liçoayn* (1267)
* *Linçoan* (1268)
* *Linçoanh* (1278)
* *Liçasoayn* (1280)
* *Linzoain* (1534)
* *Linçoain* (1649)
* *Linzuain* (1693)
* *Luicoain* (1829)

### Etimologia 
Mikel Belaskoren arabera, *Lintzoain* izena herria norbaiten jabetzakoa izatetik dator. Pertsona hark *Li(n)zo* izena, edo antzeko zerbait, izango zuen, eta *-ain* amaiera erantsi zitzaion (jabetza adierazten duen atzizkia).

Benito Urtasunen arabera, erromes atzerritarrek, XIII. mendean, Lintzoain *Mauburguet* deitu zuten, 'hiri txarra' esan nahi duena, Orreagako Burguaren (egungo Auritz) aurka.

Julio Caro Barojaren arabera, zalantza handiz bada ere, *Li(n)zo* pertsona-izena *Linteus* erromatar izenaren garapenetik sortua izan daiteke.

Arturo Kanpionen arabera, *Lintzoain* izena *linzur* euskal ahotsekin lotuta dago, 'uretako parajea' esan nahi duena, eta *linzu*, goroldioa, berdexka esan nahi duena. "azuazalaren gaina" jatorriarekin ere lotzen du.

## Ezaugarriak 
### Armarria 
Lintzoaingo armarriak honako blasoi hau du:

Armarria herriaren inguruko *Goitiko Alorra* izeneko parajetik dator. Mendixka txiki bat da, landaretza txikia duena, batez ere zuhaixkak. Muinoaren goialdean hiru zuhaitz daude, herriko armarrirako erabili direnak. Gaur egun, hiru zuhaitz horietatik beste hiru sortu dira; beraz, gaur egun sei zuhaitz daude, eta ez hiru.

## Geografia 
Lintzoain Erroibarrean dago.

### Ingurune naturala eta klima 
Erroibarraren azalera handia dela eta, bi klima ezberdin daudeː iparraldeko klima azpiatlantiarra, pagadi ugariekin eta urte osoko prezipitazioekin; eta hegoaldeko klima azpimediterraneoa, basa pinuekin eta uda garaiko bi hilabete idorrekin. Urteko batez besteko prezipitazioak 1 200 mm dira hegoaldean, eta 2 000 mm ibarraren iparraldean. Batez besteko tenperatura 7 eta 10 gradu bitartekoa da.

Urteroko egun euritsuak 120 izaten dira ibarraren hegoaldean eta 140-150 egun iparraldean. Gunerik menditsuenetan egun euritsuak 150 baino gehiago izan daitezke.

#### Estazio meteorologikoak 
Erroibarrean dagoen Aurizperri kontzejuan, itsasoaren mailatik 871 metrora, Nafarroako Gobernuak 1972an jarritako estazio meteorologikoa dago.  Gainera, 1975an beste estazio meteorologiko bat inauguratu zen Erro kontzejuan, itsasoaren mailatik 672 metrora. Erroko estazioa da Lintzoainerako balio egokienak ematen dituena, hurbilago baitago.

## Hirigintza 
### Auzoak 
Herriak 2 auzo ditu:

* Gaineko auzoa
* Peko auzoa

### Kaleak 
Herriak 2 kale ditu:

## Garraioa 
Autobuses Artieda autobus konpainiak Erroibar Iruñekin batzen du. Autobus lineak honako ibilbidea egiten du:

* Jaurrieta - Abaurregaina - Abaurrepea - Garaioa - Aribe - Garralda - Orreaga - Auritz - Aurizberri - Mezkiritz - Lintzoain - Erro - Zubiri - Larrasoaña - Idoi - Zuriain - Antxoritz - Zabaldika - Olloki - Uharte - Atarrabia - Burlata eta Iruñea

## Politika 
Lintzoaingo kontzejua kontzejuburuak osatzen dute. Egungo kontzejuburua Jesus Francisco Urbelz Inda da.

### Kontzejua 
Lintzoaingo kontzejua kontzejuburuak osatzen dute, demokratikoki hautatua. Kontzejuburua Jesus Francisco Urbelz Inda da.

#### Kontzejuburuak 
2011tik, Lintzoainek 2 kontzejuburu izan ditu:

## Kultura 
### Euskara 
thumb|Lintzoaingo Santiago Presto (Ahotsak proiekturako)
Luis Luziano Bonapartek, 1869an, Erroibarko herri guztiak sailkatu zituen, hegoaldeko goi-nafarrera euskalkian, Pirinio ibarretik Esteribar eta Artzibar ibarrekin hitz egiten zena.

Koldo Zuazok, 2010ean, Erroiberrak nafarrera euskalkian sailkatu zituen.

Lintzoaingo azpieuskalkia erroibarrera da, eta, zehazki, Lintzoaingo aldaera. 2007ko udazkenean, euskaldun bakarra behintzat baziren, 50 urtetik gorakoa.

#### Euskararen Foru Legea 
Nafarroako Gobernuak onartutako Euskararen Foru Legeari jarraituz, Erroibar eremu euskalduneko udalerria da. 2001eko erroldan, herritarren %&nbsp;24,01ek zekien euskaraz.

### Jaiak 
* Done Saturdiko jaiak: irailaren lehen asteburuan

## Ondasun nabarmenak 
* Done Saturdiko eliza, XIII. mendeko kristiau eliza

## Lintzoaindar ospetsuak 
* Javier Etxeberria (1811-1911), Iruñeko konpartsako txuntxuneroa.

## Irudiak 

Fitxategi:Donejakue bidea (Lintzoain).png|Donejakue bidea peko auzoan
Fitxategi:Lintzoain gainetik.jpg|Ikuspegia gainetik
Fitxategi:N-135 between Erro and Lintzoain (48853686503).jpg|Herriko etxea N-135aren parean
Fitxategi:Gaineko auzoa (Lintzoain).jpg|Done Saturdiko eliza gaineko auzoan
Fitxategi:Peko auzoa (Lintzoain).jpg|Peko auzoko kalea

## Oharrak 
## Erreferentziak 
## Ikus, gainera 
* Erroibar
* Pirinioak
* Zangozako merindadea
* Nafarroa Garaia

## Kanpo estekak 
* Erroibarko Udalako webgune ofiziala